
Ministru kabineta noteikumi Nr. 835
Rīgā 2024. gada 17. decembrī (prot. Nr. 53 37. §)
Grozījumi Ministru kabineta 2019. gada 19. februāra noteikumos Nr. 73 "Prasības govs un kazas svaigpiena apritei nelielā apjomā"
Izdoti saskaņā ar Pārtikas aprites uzraudzības likuma
4. panta otro daļu, 8. panta desmito un divpadsmito daļu,
13. panta trešās daļas 3. punktu un 21.1 panta devīto daļu
· 1. Izdarīt Ministru kabineta 2019. gada 19. februāra noteikumos Nr. 73 "Prasības govs un kazas svaigpiena apritei nelielā apjomā" (Latvijas Vēstnesis, 2019, 37. nr.) šādus grozījumus:
· 1.1. izteikt 5.3. apakšpunktu šādā redakcijā:
· "5.3. Lauku atbalsta dienesta lauksaimniecības dzīvnieku, ganāmpulku un novietņu reģistrā piešķirto ganāmpulka un novietnes reģistrācijas numuru;";
· 1.2. izteikt 6. punktu šādā redakcijā:
· "6. Šo noteikumu 5. punktā minētajam iesniegumam pievieno pārskatu par piena laboratorisko testēšanu, kas veikta divu nedēļu laikā pirms iesnieguma iesniegšanas un apliecina, ka piens atbilst šo noteikumu 1. pielikumā minētajiem mikrobioloģiskajiem un kvalitātes kritērijiem. Ja piena testēšanas rezultāti ir pieejami Lauku atbalsta dienesta svaigpiena kvalitātes datubāzē, to norāda iesniegumā.";
· 1.3. izteikt 30.1. apakšpunktu šādā redakcijā:
· "30.1. var izmantot Lauku atbalsta dienesta svaigpiena kvalitātes datubāzē esošos piena paraugu testēšanas rezultātus;".
· 2. Noteikumi stājas spēkā 2025. gada 1. janvārī.

